turjo4nis/wikipedia-bn-dump-20250701 huggingface dataset:
জাতীয় সড়ক ৬ (ভারত)

জাতীয় সড়ক ৬ ( এনএইচ ৬), ভারতের একটি উত্তর-দক্ষিণ জাতীয় সড়ক, যা জোরাবাত থেকে শুরু হয়ে জোখওঠারয় শেষ হয়, মহাসড়কটি মেঘালয়, আসাম ও মিজোরাম রাজ্যগুলির মধ্য দিয়ে যায়। এনএইচ -৬ স্থাপন এবং রক্ষণাবেক্ষণ করা হয় সড়ক পরিবহন ও মহাসড়ক মন্ত্রক (মোআরটিএইচ) দ্বারা। এই জাতীয় সড়ক দ্বারা ভারতের সঙ্গে মায়ানমাররে বাণিজ্য পরিচালিত হয়।

সড়কের বিবরণ 
জাতীয় সড়ক ৬ ভারতের সাতটি রাজ্যকে উত্তর- দক্ষিণ দিক দিয়ে অতিক্রম করে।

মেঘালয় 

সড়কটি মেঘালয় রাজ্যের রী ভোঈ জেলা জোরাবাত থেকে শুরু হয়। এর পর সড়কটি রাজ্যের মোট ৪ টি জেলার মধ্য দিয়ে অগ্রসর হয়, এই জেলাগুলি হল - রি-ভোই, পূর্ব খাসি পাহাড় জেলা, পশ্চিম জৈন্তিয়া পাহাড় জেলা ও পূর্ব জৈন্তিয়া পাহাড় জেলা। জাতীয় সড়ক ৬ মেঘালয় রাজ্য  অতিক্রম করে আসাম রাজ্যে প্রবেশ করে। এই জাতীয় সড়কটি মেঘালয় রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- জোরাবাত, শিলং,  জাওয়াই।

তথ্যসূত্র

ভারতের জাতীয় সড়ক
আসামের জাতীয় সড়ক
রাষ্ট্ৰীয় অনুসন্ধান সংস্থা

রাষ্ট্ৰীয় অনুসন্ধান সংস্থা ( এনআইএ) বা নিয়া ভারত সরকার দ্বা‌রা স্থাপিত ভারতে সন্ত্ৰাসবাদের বিরুদ্ধে অনুসন্ধান করা কেন্দ্ৰীয় সংস্থা। এটি কেন্দ্ৰীয় সন্ত্ৰাসবাদ বিরোধী আইন প্ৰণয়ন সংস্থা হিসেবে কাজ করে। রাজ্যসমূহের  বিশেষ অনুমতি না নিয়েই রাষ্ট্ৰীয় অনুসন্ধান সংস্থা সন্ত্ৰাসবাদ বিরোধী কাৰ্যকলাপ চালাতে পারে। ২০০৮ সালের ৩১শে ডিসেম্বর সংসদে গৃহীত হওয়া রাষ্ট্ৰীয় অনুসন্ধান সংস্থা বিধি ২০০৮  অনুসারে এর প্ৰতিষ্ঠা করা হয়েছিল।

২০০৮ সালে মুম্বাইয়ে সন্ত্ৰাসবাদীদের আক্ৰমণের ঠিক পরেই ভারত এক স্বতন্ত্ৰ সন্ত্ৰাসবাদ বিরোধী অনুসন্ধান সংস্থার অভাব অনুভব করে। এজন্য রাষ্ট্ৰীয় অনুসন্ধান সংস্থা স্থাপন করা হয়েছিল। এর দণ্ডাজ্ঞার হার অতি উচ্চ এবং বৰ্তমানে এই হার ৯৫%। পঞ্জিভূত করা ১৮৫টির  মধ্যে  ১৬৭টিকে দোষী সাব্যস্ত করা হয়েছে।

রাধা বিনোদ রাজু এর প্ৰথম সঞ্চালক প্ৰধান ছিলেন। বৰ্তমান ভারতীয় পুলিশ সেবা অফিসার যোগেশ চান্দের মোদী এর সঞ্চালক প্ৰধান। তিনি ২০১৭ সালের সেপ্টেম্বর মাস থেকে এই পদে অধিষ্ঠিত আছেন।

তথ্যসূত্র

বহিঃসংযোগ 

 
 রাষ্ট্ৰীয় অনুসন্ধান সংস্থা বিধি ২০০৮

ভারতের সরকারি সংস্থা
২০০৯-এ দিল্লিতে প্রতিষ্ঠিত
ভারতের গোয়েন্দা সংস্থা
২০০৯-এ প্রতিষ্ঠিত সরকারি সংস্থা
স্বরাষ্ট্র মন্ত্রক (ভারত)
কৰ্মচারী চয়ন আয়োগ

কৰ্মচারী চয়ন আয়োগ বা এসএসসি ভারত সরকার এর অধীনস্থ বিভিন্ন মন্ত্ৰণালয় ও বিভাগের কৰ্মচারী দিয়ে ভৰ্তি করা এক সংস্থা।এটি ভারত সরকারের কৰ্মচারী, জন অভিযোগ ও পেনসন মন্ত্ৰণালয়ের অধীন।
এর একজন অধ্যক্ষ, দুজন সদস্য ও একজন সচিব তথা পরীক্ষা নিয়ন্ত্ৰক আছে।এর অধ্যক্ষের পদ ভারত সরকারের অতিরিক্ত সচিবের সমপৰ্যায়ের।

১৯৬৭-৬৮ সালে লোকসভার অনুমান সমিতিতে এর ৪৭তম খতিয়ানে নিম্ন পৰ্যায়ের চাকরিতে ভৰ্তির জন্য  কৰ্মচারী চয়ন করতে আয়োগ প্ৰতিষ্ঠা করার অনুমোদন দেয়া হয়েছিল। তারপর ১৯৭৫ সালের ৪ নভেম্বর  ভারত সরকার কৰ্মচারী ও প্ৰশাসনিক সংস্কার বিভাগের অধীনস্থ সেবা আয়োগ গঠন করেছিল। 
১৯৭৭ সালের ২৬ সেপ্টেম্বর  এর নাম অধস্তন পরিষেবা কমিশন রাখা হয়।  ২১ মে ১৯৯৯ সালে কৰ্মচারী, জন অভিযোগ ও পেনসন মন্ত্ৰণালয় এর কাৰ্যকলাপ সমূহ পুন নিৰ্ধারণ করে। কৰ্মচারী চয়ন আয়োগের নতুন সংবিধান ও কাৰ্যকলাপ ১৯৯৯ সালের ১ জুন আরম্ভ হয়।

এর মুখ্য কাৰ্যালয় নতুন দিল্লীতে অবস্থিত। বৰ্তমানে এর অধ্যক্ষ ভারতীয় প্ৰশাসনিক সেবার অফিসার অসীম খুরানা।

তথ্য উৎস

বহিঃসংযোগ
 
স্টাফ সিলেকশন কমিশন নতুন উচ্চতায়

ভারতের সরকারি সংস্থা
১৯৭৫-এ প্রতিষ্ঠিত সরকারি সংস্থা
ভারতের কর্মসংস্থান সংস্থা
১৯৭৫-এ দিল্লিতে প্রতিষ্ঠিত
তানজিল আলম

তানজিল আলম (জন্ম ২১ জানুয়ারি) হলেন বাংলাদেশের একজন পেশাদার নৃত্যশিল্পী এবং নৃত্য পরিকল্পনাকার৷   তিনি ২০০৯ সালে আমার প্রাণের প্রিয়া চলচ্চিত্রের জন্য বাংলাদেশ জাতীয় চলচ্চিত্র পুরস্কার অর্জন করেন।

কর্মজীবন
মঞ্চ, চলচ্চিত্র এবং টেলিভিশনের একাধিক পারফরম্যান্সকারী তানজিলের কর্মজীবন একজন নর্তক হিসাবে শুরু হয় ১৯৯৬ সালে। তিনি ১৯৯৯ সালে সুমন রহমান, ইফতি আহমেদ ও ওলি আদনানের সাথে ঈগল নৃত্য দল গঠন করেন। ২০০৮ সাল থেকে তিনি সক্রিয়ভাবে কোম্পানির ব্যানারের অধীনে নৃত্যশিল্পী হিসেবে কাজ করেন৷ তিনি বিভিন্ন সঙ্গীত ভিডিও এবং চলচ্চিত্রে নৃত্য পরিচালনা করেছেন, যেমন চুম্মা (গান), লাল লিপস্টিক

ব্যক্তিগত জীবন
১৩ই জুন ২০১৫ বিবাহ করেন সাদিয়া ইসলাম লামিয়াকে।

চলচ্চিত্রসমূহ
 আমার প্রাণের প্রিয়া (২০০৯)

পুরস্কার
২০০৯ সালে শ্রেষ্ঠ নৃত্য পরিচালক বিভাগে জাতীয় চলচ্চিত্র পুরস্কার (বাংলাদেশ) পান।

তথ্যসূত্র

বহিঃসংযোগ

জীবিত ব্যক্তি
বাংলাদেশী নৃত্য পরিচালক
ঢাকার ব্যক্তি
বাংলাদেশী নর্তক
শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী নৃত্যশিল্পী
২০০৬ সালের পশ্চিমবঙ্গ ট্রেন বিস্ফোরণ

২০০৬ সালের পশ্চিমবঙ্গ ট্রেন বিপর্যয়টি ভারতের পশ্চিমবঙ্গ রাজ্যের প্রত্যন্ত অঞ্চলে ট্রেন চলাকালীন ২০০৬ সালের ২০ নভেম্বর ঘটেছিল। নিউ জলপাইগুড়ি এবং হলদিবাড়ির মধ্যবর্তী ট্রেনটিতে মারাত্মক সন্দেহভাজন সন্ত্রাসী বিস্ফোরণ হয়েছিল। স্বরাষ্ট্রসচিব প্রসাদ রঞ্জন রায় বলেছেন, কর্মকর্তারা বিশ্বাস করেন যে সেখানে সম্ভবত ছেষট্টি জন আহত থাকতে পারে। ক্ষতিগ্রস্ত দুটি যাত্রী গাড়ি। বিস্ফোরণটি একটি অজ্ঞাত কারণে হয়েছিল, তবে সন্ত্রাসবাদ সন্দেহ করা হচ্ছে। ট্রেনটি প্রায় কলকাতা থেকে ৫৫০ কি.মি. (৩৪০ মাইল)দূরে ছিল।

তথ্যসূত্র

 

পশ্চিমবঙ্গে অপরাধ
২০০০-এর দশকে পশ্চিমবঙ্গ
ভারতের ট্রেনে বোমা হামলা
এম সি চক্রবর্তী

মুকুন্দ চাঁদ চক্রবর্তী (মৃত্যু ১৯৭২) ছিলেন ব্রিটিশ ভারতের বঙ্গের একজন পরিসংখ্যানবিদ। তিনি ভারতের মুম্বাই বিশ্ববিদ্যালয়ের পরিসংখ্যান বিভাগের প্রতিষ্ঠাতা প্রধান ছিলেন৷ ১৯৪৮ সালে বিভাগটির প্রতিষ্ঠা থেকে ১৯৭২ সাল অবধি আ-মৃত্যু তিনি এর দায়িত্বে ছিলেন। পরে মুম্বাই বিশ্ববিদ্যালয়ের গণিত বিভাগটি ১৯৬৩ সালে অধ্যাপক এস এস শ্রীখণ্ডের নির্দেশে প্রতিষ্ঠিত হয়েছিল।

চক্রবর্তী পরীক্ষার নকশায় তার কাজের জন্য পরিচিত ছিলেন। তিনি মুম্বাই বিশ্ববিদ্যালয়ের বেশ কয়েকজন শিক্ষার্থীদেরকে পরিসংখ্যানে পিএইচডি করার কাজে সাহায্য করেছিলেন। তিনি পুনে বিশ্ববিদ্যালয়ের সাথেও যুক্ত ছিলেন যেখানে পরীক্ষার নকশার উপর তাঁর নোট পড়ানো হত এবং তিনি সেখানের ব্যবহারিক পরীক্ষায় সময় বহিঃনিরীক্ষক হিসেবে আসতেন।

১৯৭২ সালে মুম্বাইয়ে হার্ট অ্যাটাকে তার মৃত্যু হয়।

নির্বাচিত কাজ 
 A note on skewness and kurtosis (স্কিউনেস এবং কুর্তোসিস সম্পর্কিত একটি নোট), এম সি চক্রবর্তী - বুল কলিকাতা সোক ম্যাথ, ১৯৪৬
 এম সি চক্রবর্তী, On the C-matrix in design of experiments (পরীক্ষণ নকশায় সি-ম্যাট্রিক্সে), জে ইন্ডিয়ান স্ট্যাটিস্ট. অ্যাসো. ১ (১৯৬৩), ৮-২৩।
 On the use of incidence matrices of designs in sampling from finite populations (সীমাবদ্ধ জনগোষ্ঠী থেকে নমুনা তৈরির ক্ষেত্রে নকশার ম্যাট্রিকের ব্যপ্তি ব্যবহার), এমসি চক্রবর্তী - ভারতীয় পরিসংখ্যান সমিতির জার্নাল, ১৯৬৩
 On the ratio of the mean deviation to standard deviation (মানক বিচ্যুতিতে গড় বিচ্যুতির অনুপাতের ভিত্তিতে), এমসি চক্রবর্তী - কলকাতা স্ট্যাটিস্টিকাল অ্যাসোসিয়েশন বুলেটিন
 [বই] Mathematics of design and analysis of experiments (নকশা এবং পরীক্ষার বিশ্লেষণে গণিত), এমসি চক্রবর্তী - ১৯৬২ - orton.catie.ac.cr

তথ্যসূত্র

বহিঃসংযোগ 
 Encyclopaedia of Design Theory: Bibliography 
 Review: M. C. Chakrabarti, Mathematics of Design and Analysis of Experiments

১৯৭২-এ মৃত্যু
ভারতীয় পরিসংখ্যানবিদ
বাঙালি পরিসংখ্যানবিদ
ঢাকা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় গণিতবিদ
বাঙালি গণিতবিদ
ঢাকার ব্যক্তি
দাবণগেরে লোকসভা কেন্দ্র

দাবণগেরে লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫২২,৭১২ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের সমগ্র দাবণগেরে জেলায় অবস্থিত বিধানসভা কেন্দ্রগুলি নিয়ে গঠিত৷

ইতিহাস
দেবাঙ্গেরে লোকসভা কেন্দ্রে ১৯৭৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।

বিধানসভা কেন্দ্র গুলি 
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (মায়াকোণ্ডা) তফসিলী জাতি ও একটি বিধানসভা কেন্দ্র (জগলুর) তফসিলী উপজাতিদের জন্য সংরক্ষিত।

 চন্নগিরি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্র৷ এটি দাবণগেরে জেলায় অবস্থিত৷ এটি একটি অসংরক্ষিত আসন৷
 উত্তর দাবণগেরে বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র৷ এটি দাবণগেরে জেলায় অবস্থিত৷ এটি একটি অসংরক্ষিত আসন।
 দক্ষিণ দাবণগেরে বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্র৷ এটি দাবণগেরে জেলায় অবস্থিত৷ এটি একটি অসংরক্ষিত আসন৷
 হরপ্পানহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র। এটি বিজয়নগর ও দাবণগেরে জেলায় অবস্থিত৷ এটি একটি অসংরক্ষিত আসন৷
 হরিহর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্র। এটি দাবণগেরে জেলায় অবস্থিত৷ এটি একটি অসংরক্ষিত আসন৷
 হোন্নালি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র। এটি একটি অসংরক্ষিত আসন। এটি দাবণগেরে জেলায় অবস্থিত৷
 জগলুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি দাবণগেরে জেলায় অবস্থিত৷
 মায়াকোণ্ডা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি দাবণগেরে জেলায় অবস্থিত৷

তথ্যসূত্র

কর্ণাটকের লোকসভা কেন্দ্র
দাবণগেরে জেলা
দাবণগেরে
নওহাটা

নওহাটা বাংলাদেশের  উত্তরাঞ্চলের রাজশাহী বিভাগের একটি শহর। শহরটিকে রাজশাহী মহানগরীর একটি স্যাটেলাইট টাউন বা উপগ্রহ শহর হিসেবে গড়ে তোলা হয়েছে।

জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী নওহাটা শহরের মোট জনসংখ্যা ৫৭,১১৯ জন যার মধ্যে ২৮,৮২৬ জন পুরুষ এবং ২৮,২৯৩ জন নারী। এ শহরের পুরুষ এবং নারী অনুপাত ১০২:১০০।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।

প্রশাসন
২০০২ সালে নওহাটা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪০টি মহল্লায় বিভক্ত ।  ১৭.৭৪ বর্গ কি.মি. আয়তনের নওহাটা শহরটি নওহাটা পৌরসভা দ্বারা পরিচালিত হয়।

শিক্ষা ব্যবস্থা
নওহাটা শহরের স্বাক্ষরতার হার হলো শতকরা ৫৬.৫ ভাগ।

তথ্যসূত্র 

বাংলাদেশের শহর
রাজশাহী বিভাগের জনবহুল স্থান
নির্জন সৈকতে

নির্জন সৈকতে  তপন সিনহা পরিচালিত একটি বাংলা চলচ্চিত্র। এটি ১৯৬৩ সালে মুক্তি পায়। এই চলচ্চিত্রটি প্রখ্যাত বাঙালি লেখক সমরেশ বসুর একই নামের একটি উপন্যাসের রূপান্তর। এই ভ্রমণ কাহিনীটি তিনি তাঁর কালকুট ছদ্মনামে লিখেছিলেন।

পটভূমি 
গল্পের মুখ্যচরিত্র একজন লেখক। তিনি ট্রেনে করে পুরী যাচ্ছিলেন, সেখানে তিনি চার জন বাঙালি বিধবার সাথে পরিচিত হন যারা তাদের ভাইঝির সাথে পুরি যাচ্ছিলেন।  লেখক পুরি যাচ্ছিলেন তাঁর কলকাতার জীবন থেকে একটু হাফ ছেড়ে বাঁচার জন্য। অন্যদিকে মহিলারা প্রেমিকের সাথে সদ্য বিচ্ছেদ ঘটা ভাগ্নীকে শান্ত করার জন্য পুরী যাচ্ছিলেন।

পুরীর বিশাল সৈকতে লেখকের জীবনীশক্তি তাদের নতুন করে জীবনটাকে উপভোগ করতে শেখায়।

চরিত্র 

 অনিল চ্যাটার্জী - লেখক  
 শর্মিলা ঠাকুর  - ভাইঝি রেণু  
  ছায়া দেবী - সেজদী  
 রুমা গুহ ঠাকুর্তা - ছোট বউ  
 রেনুকা দেবী - ছোট বোন  
 ভারতী দেবী - চতুর্থ বোন 
 রবি ঘোষ - পুরীর পান্ডা  
 জহর গাঙ্গুলি - হোটেল মালিক 
 ছবিটিতে নৃপতি ও পাহাড়ি সান্যালেরও গুরুত্বপূর্ণ ভূমিকা ছিল।

পুরস্কার 

 এই চলচ্চিত্রে চার বিধবার ভুমিকায় রুপদানকারী চার অভিনেত্রী ১৯৬৩ সালে সেরা অভিনেত্রীর জন্য জাতীয় চলচ্চিত্র পুরস্কারে ভূষিত হন। 
 দর্শক পুরস্কার, সিডনি ফিল্ম ফেস্টিভাল । 
 রৌপ্য ময়ূর -২ য় সেরা চলচ্চিত্র, ভারতের আন্তর্জাতিক চলচ্চিত্র উৎসব।

বহিঃসংযোগ 

 

ভারতীয় উপন্যাস অবলম্বনে চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
১৯৬৩-এর চলচ্চিত্র
১৯৬০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৬৩-এর নাট্য চলচ্চিত্র
শিবমোগা লোকসভা কেন্দ্র

শিবমোগা বা শিমোগা লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৬২,২৪৩ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের সমগ্র শিবমোগা জেলা ও উড়ুপি জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷

ইতিহাস
শিবমোগা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫২ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷

বিধানসভা কেন্দ্র গুলি 
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (শিবমোগা গ্রামীণ) তফসিলী জাতিদের জন্য সংরক্ষিত।

 শিবমোগা গ্রামীণ বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র৷ এটি শিবমোগা জেলায় অবস্থিত৷ এটি তপসিলী জাতিদের জন্য সংরক্ষিত আসন৷
 ভদ্রাবতী বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র৷ এটি শিবমোগা জেলায় অবস্থিত৷ এটি একটি অসংরক্ষিত আসন।
 শিবমোগা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র৷ এটি শিবমোগা জেলায় অবস্থিত৷ এটি একটি অসংরক্ষিত আসন৷
 তীর্থহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র। এটি শিবমোগা জেলায় অবস্থিত৷ এটি একটি অসংরক্ষিত আসন৷
 শিকারীপুরা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র। এটি শিবমোগা জেলায় অবস্থিত৷ এটি একটি অসংরক্ষিত আসন৷
 সোরব বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৬ নং বিধানসভা কেন্দ্র। এটি একটি অসংরক্ষিত আসন। এটি শিবমোগা জেলায় অবস্থিত৷
 সাগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র। এটি একটি অসংরক্ষিত আসন। এটি শিবমোগা জেলায় অবস্থিত৷
 বৈন্দুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র। এটি একটি অসংরক্ষিত আসন। এটি উড়ুপি জেলায় অবস্থিত৷

তথ্যসূত্র

কর্ণাটকের লোকসভা কেন্দ্র
শিবমোগ্গা জেলা
ইয়েভজেনি পসনিকভ

ইয়েভজেনি ইভানোভিচ পসনিকভ (; জন্ম: ১৬ এপ্রিল ১৯৮৬) হলেন একজন রুশ বংশোদ্ভূত কাজাখস্তানী পেশাদার ফুটবলার, যিনি আস্তানার হয়ে খেলেন।

ক্যারিয়ার 
২০১৪ সালের ফেব্রুয়ারি মাসে, পসনিকভ ইরতিশ পাভোদার এবং আস্তানা উভয় ক্লাবের সাথে বিচারের মুখোমুখি হয়েছিলেন। ২০১৪ সালের মার্চ মাসে, আস্তানার সাথে চুক্তি স্বাক্ষর করেছিলেন, যদিও কাজাখস্তানের নাগরিকত্বও গ্রহণ করেছিলেন। ২০১৬ সালের ২৪শে আগস্ট তারিখে, আস্তানা ঘোষণা করেছিল যে, পসনিকভকে ভেন্টস্পিলসের কাছে ধারে দেওয়া হয়েছে; কিন্তু এর পূর্বে তিনি ক্লাবটির সাথে একটি নতুন চুক্তি স্বাক্ষর করেছিলেন।

অর্জন 
ভেন্টস্পিলস
 এলএমটি ভিরসলিগা (১): ২০১১
 লাতভীয় লীগ (১): ২০১০–১১

আস্তানা
 কাজাখস্তান প্রিমিয়ার লীগ (৪): ২০১৪, ২০১৫, ২০১৬, ২০১৭
 কাজাখস্তান সুপার কাপ (১): ২০১৫

তথ্যসূত্র 

১৯৮৬-এ জন্ম
জীবিত ব্যক্তি
রুশ ফুটবলার
ফুটবল রক্ষণভাগের খেলোয়াড়
ফুটবল ক্লাব সিএসকেএ মস্কোর সংরক্ষিত খেলোয়াড়
লাতভিয়ায় প্রবাসী ফুটবলার
কাজাখস্তানে প্রবাসী ফুটবলার
বেলারুশে প্রবাসী ফুটবলার
কাজাখস্তানের আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
রোমান মুর্তাজায়েভ

রোমান ভালেরিভিচ মুর্তাজায়েভ (; জন্ম: ১০ সেপ্টেম্বর ১৯৯৩) হলেন একজন কাজাখস্তানী ফুটবলার, যিনি সর্বশেষ আস্তানা এবং কাজাখস্তানের জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।

ক্যারিয়ার পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ

জীবিত ব্যক্তি
১৯৯৩-এ জন্ম
কাজাখস্তানী ফুটবলার
ফুটবল ফরোয়ার্ড
রুশ ফুটবল জাতীয় লিগের খেলোয়াড়
কাজাখস্তানের আন্তর্জাতিক ফুটবলার
ফুটবল ক্লাব বালতিকা কালিনিনগ্রাদের খেলোয়াড়
পুরুষ ফুটবল ফরোয়ার্ড
রাশিয়ায় প্রবাসী ফুটবলার
ক্রিকেট ও অস্ট্রেলীয় রুলস ফুটবল খেলোয়াড়দের তালিকা

তালিকাভিত্তিক অত্র নিবন্ধটি দেশের প্রিমিয়ার লীগ অস্ট্রেলীয় রুলস ফুটবল ও প্রথম-শ্রেণীর ক্রিকেট বা তদূর্ধ্ব স্তরের ক্রিকেট খেলায় অংশগ্রহণকারী খেলোয়াড় সম্পর্কীয়। লীগগুলোর মধ্যে রয়েছে - সাবেক ভিএলএল নামে পরিচিত অস্ট্রেলীয় ফুটবল লীগ (এএফএল), ওয়েস্ট অস্ট্রেলিয়ান ফুটবল লীগ (ডব্লিউএএফএল) ও সাউথ অস্ট্রেলিয়ান ন্যাশনাল ফুটবল লীগ (এসএএনএফএল)। অন্য রাজ্যের শীর্ষ লীগে ফুটবল খেলায় অংশগ্রহণকারী খেলোয়াড়ও যদি প্রথম-শ্রেণীর ক্রিকেটার হয়ে থাকেন তাহলেও এ তালিকায় অন্তর্ভুক্ত হবেন।

ভিএলএলের শুরুরদিকের বছরগুলোয় ফুটবলারেরা গ্রীষ্মকালীন সময়ে জেলা পর্যায়ের ক্রিকেটে সাধারণভাবে অংশ নিতেন। তাদের কেউবা রাজ্য দল ও অস্ট্রেলিয়ার পক্ষে খেলতেন। তেমনি ক্রিকেটারেরাও প্রায়শঃই মৌসুম বহির্ভূত সময়ে শারীরিক সক্ষমতা বজায় রাখতে ফুটবল খেলতেন ও যথেষ্ট ভালো খেললে তাদের রাজ্যের সেরা লীগ প্রতিযোগিতায় অবতীর্ণ হতেন।

খেলোয়াড়দেরকে অত্র তালিকায় তাদের রাজ্য দলের পক্ষে খেলোয়াড়ী জীবনের অধিকাংশ সময় অতিবাহিত করার মাধ্যমে বিভাজিত করা হয়েছে কিংবা কিছু ক্ষেত্রে তাদের রাজ্য বা জন্মসূত্রের বিষয়টি এতে বিভাজন ঘটানো হয়েছে।

আন্তঃরাজ্যীয় ফুটবলে অংশগ্রহণকারী আন্তর্জাতিক ক্রিকেটার

লীগ ফুটবলে অংশগ্রহণকারী আন্তর্জাতিক ক্রিকেটার

আন্তঃরাজ্যীয় ফুটবলে অংশগ্রহণকারী রাজ্য ক্রিকেটার

কুইন্সল্যান্ড

সাউথ অস্ট্রেলিয়া

তাসমানিয়া

ভিক্টোরিয়া

ওয়েস্টার্ন অস্ট্রেলিয়া

লীগ ফুটবলে অংশগ্রহণকারী প্রথম-শ্রেণীর ক্রিকেটার

সাউথ অস্ট্রেলিয়া

তাসমানিয়া

ভিক্টোরিয়া

ওয়েস্টার্ন অস্ট্রেলিয়া

তথ্যসূত্র 

 (section titled "On Famous Footballing Cricketers" based on work by Jim Phelan)

ক্রিকেট
অস্ট্রেলীয় ক্রিকেটারদের তালিকা
অস্ট্রেলীয় রুলস ফুটবলের ইতিহাস
উড়ুপি চিকমাগালুর লোকসভা কেন্দ্র

উড়ুপি চিকমাগালুর লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৩৮৭,২৯৪ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের চিকমাগালুর জেলার পূর্বাংশ বাদে সমগ্র জেলা ও উড়ুপি জেলার দক্ষিণ দিকে অবস্থিত বিধানসভা কেন্দ্রগুলি নিয়ে গঠিত৷

ইতিহাস 
উড়ুপি চিকমাগালুর লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।

বিধানসভা কেন্দ্র গুলি 
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (মুড়িগেরে) তফসিলী জাতিদের জন্য সংরক্ষিত।

 চিকমাগালুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৫ নং বিধানসভা কেন্দ্র৷ এটি চিকমাগালুর জেলায় অবস্থিত৷ এটি একটি অসংরক্ষিত আসন৷
 কাপু বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২১ নং বিধানসভা কেন্দ্র৷ এটি উড়ুপি জেলায় অবস্থিত৷ এটি একটি অসংরক্ষিত আসন।
 কার্কল বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২২ নং বিধানসভা কেন্দ্র৷ এটি উড়ুপি জেলায় অবস্থিত৷ এটি একটি অসংরক্ষিত আসন৷
 কুন্দাপুরা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৯ নং বিধানসভা কেন্দ্র। এটি উড়ুপি জেলায় অবস্থিত৷ এটি একটি অসংরক্ষিত আসন৷
 মুড়িগেরে বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৪ নং বিধানসভা কেন্দ্র। এটি চিকমাগালুর জেলায় অবস্থিত৷ এটি তপসিলী জাতিদের জন্য সংরক্ষিত আসন৷
 শৃঙ্গেরী বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৩ নং বিধানসভা কেন্দ্র। এটি একটি অসংরক্ষিত আসন। এটি চিকমাগালুর জেলায় অবস্থিত৷
 তারিকেরে বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৬ নং বিধানসভা কেন্দ্র। এটি একটি অসংরক্ষিত আসন। এটি চিকমাগালুর জেলায় অবস্থিত৷
 উড়ুপি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২০ নং বিধানসভা কেন্দ্র। এটি একটি অসংরক্ষিত আসন। এটি উড়ুপি জেলায় অবস্থিত৷

তথ্যসূত্র 

কর্ণাটকের লোকসভা কেন্দ্র
চিকমাগালুর জেলা
উড়ুপি জেলা
হাসান লোকসভা কেন্দ্র

চিকোড়ি লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৬১,৪৮৬ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের সমগ্র হাসান জেলা ও চিকমাগালুর জেলার পূর্ব দিকে অবস্থিত বিধানসভা কেন্দ্রগুলি নিয়ে গঠিত৷

ইতিহাস
হাসান লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫২ থেকে ১৯৫৭ সাল অবধি এটি মাদ্রাজ রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷

বিধানসভা কেন্দ্র গুলি 
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (সকলেশপুর) তফসিলী জাতিদের জন্য সংরক্ষিত।

 কাদুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৭ নং বিধানসভা কেন্দ্র৷ এটি চিকমাগালুর জেলায় অবস্থিত৷ এটি একটি অসংরক্ষিত আসন৷
 শ্রবণবেলগোলা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্র৷ এটি হাসান জেলায় অবস্থিত৷ এটি একটি অসংরক্ষিত আসন।
 আর্শিকেরে বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্র৷ এটি হাসান জেলায় অবস্থিত৷ এটি একটি অসংরক্ষিত আসন৷
 বেলুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৫ নং বিধানসভা কেন্দ্র। এটি হাসান জেলায় অবস্থিত৷ এটি একটি অসংরক্ষিত আসন৷
 হাসান বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৬ নং বিধানসভা কেন্দ্র। এটি হাসান জেলায় অবস্থিত৷ এটি একটি অসংরক্ষিত আসন৷
 হোলেনরসিপুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৭ নং বিধানসভা কেন্দ্র। এটি একটি অসংরক্ষিত আসন। এটি হাসান জেলায় অবস্থিত৷
 আর্কলগুড় বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৮ নং বিধানসভা কেন্দ্র। এটি একটি অসংরক্ষিত আসন। এটি হাসান জেলায় অবস্থিত৷
 সকলেশপুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯৯ নং বিধানসভা কেন্দ্র। এটি তপসিলি জাতিদের জন্য সংরক্ষিত আসন। এটি হাসান জেলায় অবস্থিত৷

তথ্যসূত্র

কর্ণাটকের লোকসভা কেন্দ্র
হাসান জেলা